ודודנים: בד"ה א' א' ז' ובספר הכותים ובתרגום אלכסנדרי כתוב רודנים ברי"ש Rodii ואם הוא בדלת אומרים שהוא Dodona בארץ יון. ודעתי נוטה לומר כי לא דודנים ולא רודנים הוא ועיקר השם הזה אינו אלא דרדנים, (כמו שהוא בתרגום ירושלמי המיוחס ליונתן), ולהקל על הלשון היו אומרים דודנים או רודנים, (וכיוצא בזה לדעתי מף ונף עיקרם מנף, וכן דעואל ורעואל (במדבר א' י"ד ; ב' י"ד) עיקרם דרעואל); והנה Dardania היא מדינת Troja. וזה אחד מהדברים שגנב ממני החכם געזעניוס ע"ה, כי בספרו Thesaurus ערך דדן (עמוד 322) כתב כי לדעתו הנוסח הנכון הוא רדנים בר"יש והם Rhodii, ואחר שנדפס ישעיה של ראזנמילר עם הערותי בראשו, ושם (עמוד 11) כתובה מחשבתי זאת, אז געזעניוס בספרו Monomenta phoenicia עמוד 432 כתב כי אין ספק אצלו כי הכוונה על הדרדנים אנשי טרויה.